Minions (film)

***Minions*** is in Amerikaanske kompjûteranimearre lange tekenfilm út 2015 yn 'e foarm fan in komeedzje foar bern en folwoeksenen. De film waard regissearre troch Pierre Coffin en Kyle Balda, en de haadrollen waarden ynsprutsen troch Coffin sels en Sandra Bullock. De titel betsjut: "Trewantsjes". *Minions* is in spin-off fan 'e ''Despicable Me''-filmsearje, en as sadanich is it in prequel fan 'e earste film út dy rige. It ferhaal folget de trewantsjes, lytse gielhûdige wêzentsjes, dy't nei't it skynt altyd al bestien hawwe. Se wolle sa stomme graach in supersmjunt tsjinje, mar de hiele skiednis troch wurdt harren knoffeligens har iene nei har oare master fataal. Uteinlik geane trije fan harren, Kevin, Stuart en Bob, yn 1968 oan it wurk foar de earste froulike supersmjunt, Scarlet Overkill. *Minions* krige mingde resinsjes fan 'e filmkritisy, mar woeks yn 'e bioskopen út ta in aldertigenst kommersjeel súkses. De film waard nominearre foar in BAFTA en in Saturn Award. In direkt ferfolch, **', waard útbrocht yn [[2022]].

==Plot==
De trewantsjes (yn it [[Ingelsk]]: ''[[Minions (personaazjes)|minions]]'') binne lytse [[giel]]hûdige wêzentsjes dy't al besteane sûnt it begjin fan 'e tiden, doe't se har ûntjoegen út giele [[ienselligen|iensellige]] [[organisme]]n. Harren doel yn it [[libben]] is ienfâldichwei om 'e [[kwea]]daardichste master te tsjinjen dy't se mar fine kinne, in wiere [[supersmjunt]]. De hiele [[skiednis]] troch einige dat foar harren masters lykwols yn triennen, want hoewol't de trewantsjes it goed bedoele, binne se ûntychlike knoffelich. Nei't se harren earste master, in ''[[Tyrannosaurus rex]]'', by fersin yn in aktive [[fulkaan]] rôle hiene, namen se tsjinst by in [[hoalebewenner]], dy't troch in nij fersin fan harren [[minskesliner|ferslynd]] waard troch in [[hoalebear]]. Lettere [[minsklike]] masters rûn it ek min mei ôf, lykas in [[farao]] yn it [[Alde Egypte]] dy't troch tadwaan fan 'e trewantsjes ferplettere waard ûnder in [[piramide]], en [[greve Dracula]], dy't by fersin bleatsteld waard oan direkt [[sinne]][[ljocht]], sadat er ta [[Jiske (ferbaarning)|jiske]] ferbaarnde.

Harren lêste master wie [[Napoleon]], op wa't de trewantsjes ûnder de [[Tocht nei Moskou]] by fersin in [[kanon (wapen)|kanon]] ôffjurren. Oars as harren oare masters oerlibbe er dat, mar hy stjoerde syn [[Grande Armée]] op harren ôf, sadat de trewantsjes flechtsje moasten om it faaie libben derôf te rêden. Se bedarren yn [[Sibearje]], dêr't se ûntwyk sochten yn in reuseftige [[grot]]. Dêr libben se mear as oardel iuw yn isolaasje, mar sûnder master om te tsjinjen rekken se meitiid [[klinyske depresje|deprimearre]] en rêsteleas. Ien fan harren, Kevin, stelt op in dei foar en tsjoch de wrâld yn om in nije master te sykjen. Hy kiest Stuart, dy't sit te [[sliep]]en en net wit wêr't er him as [[frijwilliger]] foar opjout, út om mei te gean. Bob, dy't wól graach mei wol, mar dy't Kevin der leaver net by hat, mei úteinlik, by gebrek oan oare frijwilligers, ek mei.

Kevin, Stuart en Bob tsjogge de wide wrâld yn en slagje úteinlik nei [[New York (stêd)|New York]], dêr't se oankomme yn [[1968]]. Nei't se in dei trochbrocht hawwe mei har yn 'e pleatslike [[klean|dracht]] te klaaien en te besykjen om 'e pleatslike wizânsjes te learen, reitsje se oan 'e ein fan 'e [[wurkdei]] ynsletten yn in [[warehûs]], dêr't se dy [[nacht]]s op in [[tillefyzje]] in ferburgen [[tillefyzjestjoerder]] ûntdekke en in [[reklamespotsje]] sjogge foar Villain-Con, de jierlikse [[konvinsje (gearkomste)|konvinsje]] foar supersmjunten yn [[Orlando (Floarida)]]. Se beslute dat dàt is wêr't se wêze moatte om in nije master te finen. Dat, de oare deis sette se út New York ôf. It [[rinnen]] hawwe se al rillegau har nocht fan, dat se hâlde in passearjende [[auto]] oan om in ein mei te [[liftsjen]]. It docht bliken dat it de auto fan 'e [[húshâlding]] Nelson is, dy't oan 'e [[poppe]] ta bestiet út [[bankrôver]]s en [[dieven]]. De Nelsons binne ek ûnderweis nei Villain-Con, dat Kevin, Stuart en Bob treffe it alhiel en kinne it hiele ein meiride.

Op 'e konvinsje is harren besykjen en fyn in master earst net botte súksesfol. By in presintaasje fan Scarlet Overkill, de earste [[frou]]like supersmjunt, fertelt sy oan it tastreamde [[publyk]] dat se inkele helpers siket. Dejinge of dejingen dy't har in grutte [[robyn (ealstien)|robyn]] witte ôf te krijen, wurde oannommen. Kevin, Stuart en Bob hawwe dêr earst wol earen nei, mar as se sjogge wat Scarlet docht mei in gadingmakker dy't tsien kear sa grut en sa sterk is as sysels, betinke se harren. Yn it gedrang middenmank de mânske [[slaanderij]] op it [[poadium]], wêrby't Scarlet alle gadingmakkers útskeakelet, rekket Bob lykwols syn [[teddybear]] kwyt, en by syn [[wanhope|wanhopige]] besykjen om it [[boartersguod]] werom te krijen, einiget Scarlet mei de teddybear yn 'e hân, wylst Bob hast [[ferstikking|stikt]] yn 'e robyn. Fan gefolgen wurde de trije trewantsjes oannommen as de nije assistinten fan Scarlet Overkill.

Wylst se mei Scarlet yn it [[fleantúch]] ûnderweis binne nei [[Ingelân]], dêr't se wennet, skillet Kevin de grot yn Sibearje op. Dêr binne ûnderwilens in stikmannich [[yeti|yeti's]] opdaagjen kommen, en de efterbleaune trewantsjes hawwe de lieder fan dyselden útkeazen as nije master. Dat it goede nijs fan Kevin wurdt kuoltsjes ûntfongen. Op datseldichste stuit rekket de lieder fan 'e yeti's lykwols [[dea]] as er troch de knoffeligens fan 'e trewantsjes in [[stalaktyt]] op 'e [[plasse]] kriget. Wannear't de oare yeti's har dan tsjin 'e trewantsjes keare, beslute dy om dochs mar te sjen dat se yn Ingelân komme om har by Kevin, Stuart en Bob te jaan. 

Yn har [[haadkertier]] yn Ingelân bringt Scarlet Overkill har nije helpkes yn 'e kunde mei har [[oarehelte|man]], Herb Overkill, dy't in [[útfiner]] is dy't har foarsjocht fan al har [[gadget]]s. Se jout Kevin, Stuart en Bob opdracht om 'e [[Imperial State Crown|Keizerlike Steatskroan]], de [[kroan (holdeksel)|kroan]] fan 'e [[monargen]] fan it [[Feriene Keninkryk]], foar har te stellen. As se dat foar har dogge, sil se harren alles jaan dat harren hert begeart. Dy [[jûn]]s lêst se Kevin, Stuart en Bob in [[ferhaaltsje foar it koesen]] foar, wêryn't se fertelt oer in [[famke]] dat as [[bern (persoan)|bern]] [[leafde]] tekoart kommen is en dêrom in kroan hawwe wol om't se dêrtroch in [[prinsesse]] wurde soe, en wa hâldt der net fan in prinsesse? Dat se stjoert har trije helpkes derop út om 'e kroan te stellen, mar hja fale. As se by har weromkomme sûnder kroan, nimt se op freeslike wize [[wraak]] op harren. Kevin en Stuart binne [[eangst|deabenaud]] fan dat ferhaal en dogge de hiele nacht gjin each ticht, mar de ûnnoazele Bob, dy't net foar it ferstân hat wat Scarlet harren dermei fertelle woe, sliept as in roas.

Tarist mei gadgets fan Herb ynfiltrearje Kevin, Stuart en Bob de oare deis de [[Toer fan Londen]], dêr't de Britske kroan bewarre wurdt. Nei gâns swierrichheden oerwûn te hawwen, steane se op it punt en stel de kroan, as dy fuorthelle wurdt om't [[keninginne]] [[Elizabeth II fan it Feriene Keninkryk|Elizabeth&nbsp;II]] him op hawwe moat by de iene of oare [[seremoanje|plechtichheid]]. Kevin, Stuart en Bob sette de efterfolging yn en kape de keninklike [[koets]]. Bob besiket en krij de keninginne de kroan ôf, mar sy hâldt him foar dat in hear net de kroan fan in dame heart ôf te pakken, en jout him dan in [[mishanneling|wan bruien]]. De trije trewantsjes moatte flechtsje en reitsje ynsletten yn in [[park]], dêr't Bob, mei de krêft fan in gadget dat Herb him jûn hat, in [[swurd]] út in [[stien]] skuort om himsels en de oaren mei te ferdigenjen. It docht lykwols bliken dat it giet om it [[Excalibur|Swurd yn 'e Stien]], wêrfan't it fermogen om it los te lûken in teken is dat neffens de oerlevering de wiere kening fan Ingelân oantsjut. As se sjogge wat er dien hat, falle sadwaande alle efterfolgers foar Bob [[delknibbeljen|op 'e knibbels]], en hy wurdt fuortendaliks foar Elizabeth&nbsp;II yn it plak útroppen ta kening Bob fan it Feriene Keninkryk.

Scarlet sjocht dat op 'e [[tillefyzje]], en se is [[poerrazen]] dat de trewantsjes har [[ferrie|ferret]] hawwe troch har kroan te stellen (sa't sy it sjocht). As se [[Buckingham Palace]] binnenkringt om [[wraak]] te nimmen, biedt Bob lykwols daliks oan om [[troansôfstân]] te dwaan yn it foardiel fan Scarlet. Sy nimt dat oan, dat foar de twadde kear dy deis giet de Britske troan oer yn oare hannen. Scarlet har [[lulkens]] is dêrtroch lykwols net yn it minst delbêde, dat se slút Kevin, Stuart en Bob op yn 'e [[tsjerker]]s, dêr't Herb harren sûnder súkses besiket te [[marteljen]]. De [[jûn]]s beleit Scarlet in plechtige [[kroaning]]sseremoanje yn 'e [[Abdij fan Westminster]], dêr't se al har supersmjuntefreonen foar útnûget. Kevin, Stuart en Bob binne wisberet om it mei har goed te meitsjen, dat se ûntsnappe fia it [[rioel]] út 'e tsjerker dêr't se opsletten sitte en stelle in [[roukrâns]] fan in [[begraffenis]] wêrfan't se de [[tekst]] op it lint feroarje yn "Sorry, Scarlet". Se besykje de krâns yn 'e Abdij fan Westminster te bringen, mar om't se net talitten wurde, klimme se nei it [[dak]] fan 'e [[katedraal]] ta en kringe troch in [[finster]] nei binnen. Har knoffeligens spilet wer op, en yn in besykjen om oan in [[bij]] te ûntkommen, dy't de [[blom]]men fan 'e roukrâns blykber ûnwjersteanber fynt, litte se in reuseftige [[kroanluchter]] boppe op Scarlet falle.

Scarlet oerlibbet it [[ûngemak (aksidint)|ûngemak]], mar fettet it op as in [[moardoanslach]]. Se jout befel ta de [[eksekúsje]] fan Kevin, Stuart en Bob, en tsientallen supersmjunten sette de efterfolging op it ûngelokkige trio yn. Lang om let wurde Bob en Stuart [[finzen]] nommen. Kevin siket beskûl yn in [[pub]], dêr't er op 'e tillefyzje in [[taspraak]] fan Scarlet sjocht, dy't [[bedriging (misdriuw)|driget]] syn maten terjocht te stellen as er himsels net foar [[moarnsdage]] oanjout. Dat, Kevin giet werom nei Scarlet har haadkertier, dêr't er himsels bewapenje wol mei alderhanne gadgets dy't útfûn binne troch Herb. De kliber supersmjunten kriget him lykwols yn 'e rekken en komt him efternei it haadkertier binnen. Yn syn [[panyk]] om fuort te kommen, stelt Kevin in [[masine]] yn wurking dy't him [[grutteferwikseling|sa grut as in flatgebou]] makket. Fan gefolgen wurdt Scarlet har haadkertier folsein ferwoastge.  

De reuseftige Kevin trapet troch Londen, wêrby't er muoite hat om himsels tusken de gebouwen troch te wringen. Nettsjinsteande dat komt er krekt op 'e tiid om Stuart en Bob te rêden fan in [[brânsteapel]] fan [[dynamyt]] en [[buskrûd]]. Hy wurdt troch Scarlet yn it nau dreaun, mar krekt dan komme alle oare trewantsjes yn Londen oan. Scarlet hat no wolfergoed har nocht, dat se beslút in [[atoombom]] yn setten om alle trewantsjes yn ien kear út te rûgjen. Kevin fangt de bom lykwols op en slokt him troch. Scarlet en Herb besykje al fleanend mei har raketjurk te ûntkommen, mar Kevin hâldt se fêst. De bom ûntploft, liedend ta in ûnbidgen [[reek]]wolk dy't alle sicht benimt. Stuart en Bob en de oare trewantsjes begjinne al te skriemen om it ferlies fan Kevin, mar dan komt dyselde, op mysterieuze wize werombrocht ta syn normale grutte, út 'e [[loft]] omleech saaien oan in [[parasjute]] makke fan syn [[túnbroek]].

Neitiid komt Elizabeth&nbsp;II wer op 'e Britske troan. By in plechtige seremoanje yn 'e [[iepen loft]] beleannet se Kevin, Stuart en Bob foar harren heldemoed. Bob kriget in lyts kroantsje foar syn teddybear, Stuart in [[elektrysk gitaar]], en Kevin in [[sir|ridderoarder]]. As de Britske kroan ynienen wer ferdwûn is, docht bliken dat Scarlet en Herb de [[ûntploffing]] ek oerlibbe hawwe. Se hawwe de kroan stellen wylst alle oandacht op 'e trewantsjes rjochte wie. Foar't se lykwols ûntkomme kinne, wurde se beferzen mei in skot út in friesgewear, wêrnei't in jonge Gru mei de kroan útpykt op in [[motorfyts]] mei [[raketoandriuwing]]. De trewantsjes besauwe har oer sa'n [[talint]] foar [[boasaardigens]] en beslute fuortendaliks dat se har nije master fûn hawwe. As se by Scarlet en Herb lâns komme, jout Bob oan Scarlet it kroantsje dat er foar syn teddybear krigen hie, sadat se dochs noch in kroan hawwe sil.

==Rolferdieling==


;haadrollen

<br>
;byrollen


==Produksje en distribúsje==
===Produksje===
Dat de trewantsjes út 'e [[Despicable Me (filmsearje)|''Despicable Me''-filmsearje]] in eigen [[spin-off]]-[[film]] krije soene, waard foar it earst oankundige yn [[july]] [[2012]]. ''Minions'' waard [[regissearre]] troch [[Pierre Coffin]] en [[Kyle Balda]] nei in [[senario]] fan [[Brian Lynch (skriuwer)|Brian Lynch]]. As [[filmprodusint|produsinten]] wiene [[Chris Meledandri]] en [[Janet Healy]] by it projekt belutsen foar de [[filmstudio's]] [[Illumination (bedriuw)|Illumination]] en [[Universal Pictures]]. Foar de film wie in [[budget]] beskikber fan [[$]]74&nbsp;miljoen. De [[filmmuzyk]] waard fersoarge troch [[Heitor Pereira]].

===Distribúsje===
De [[filmdistribúsje|distribúsje]] fan ''Minions'' waard fersoarge troch [[Universal Pictures]]. De film gie op [[11&nbsp;juny]] [[2015]] yn [[Londen]] yn [[premiêre]], en iepene dêrnei op [[17&nbsp;juny]] yn [[Austraalje (lân)|Austraalje]] en [[Yndoneezje]] yn 'e [[bioskopen]], in dei letter folge troch [[Maleizje]] en [[Singapoer]] en in fertoaning op it [[Ynternasjonaal Tekenfilmfestival fan Annecy]] yn [[Frankryk]]. Op [[26&nbsp;juny]] kaam de film yn it [[Feriene Keninkryk]] yn 'e bioskopen, en op [[27&nbsp;juny]] fûn yn 'e Feriene Steaten in nasjonale premiêre plak yn [[Los Angeles]] foar't ''Minions'' dêr op [[10&nbsp;july]] yn 'e bioskoop kaam. It byhearrende [[soundtrack]]album ferskynde dyselde deis by [[platemaatskippij]] [[Back Lot Music]]. ''Minions'' kaam op [[16&nbsp;novimber]] [[2015]] beskikber as [[ynternet|digitale]] [[download]] en teffens op [[dvd]] en [[blu-ray]].

==Untfangst==
Fan 'e [[filmkritisy]] krige ''Minions'' mingde [[resinsje]]s. Yn ''[[The Washington Post]]'' joech Michael O'Sullivan de film 2<sup><small>1</small></sup>/<sub><small>2</small></sub> fan 4 [[stjer (figuer)|stjerren]]. Hy skreau: "Ik mocht foarhinne ek wol oer de trewantsjes, yn 'e lytse doazes dêr't se yn kamen. Mar it foardielpak ''Minions'' is […] tefolle fan it goede." Yn ''[[The New York Times]]'' omskreau [[Manohla Dargis]] de film as "oars, mar dochs itselde" as de [[Despicable Me (filmsearje)|oare ''Despicable Me''-films]]. Tom Russo parte ''Minions'' yn ''[[The Boston Globe]]'' 2<sup><small>1</small></sup>/<sub><small>2</small></sub> fan 4 stjerren ta en murk op: "Yndrukwekkend as it wêze mei dat de filmmakkers op [[komeedzje|komysk]] mêd sa'n ein komme mei it mar heal-fersteanbere geëamel fan harren [[personaazje]]s, de konvinsjonele [[dialooch]] [yn 'e film] is ferbjusterjend ûngrappich." Yn it blêd ''[[Rolling Stone]]'' krige ''Minions'' 2 fan 4 stjerren fan [[Peter Travers]]. Hy skreau: "It giet der net om oft dizze [[prequel]] jild opbringe kin; dat stiet wol fêst. De fraach is: kinne de trewantsjes hielendal allinne […] in film drage? Bin bang fan net." 


Op 'e [[webside]] [[Rotten Tomatoes]], dy't resinsjes sammelet, hat ''Minions'' in justjes boppegemiddeld goedkarringspersintaazje fan 56%, basearre op 204 ûnderskate resinsjes. De konsensuskrityk fan 'e webside, gearstald út al dy resinsjes, stelt: "It fel kleure type fan troch apegryksk oandreaune sljochtsinnigens fan 'e trewantsjes wurdt ta spylfilmlingte oprutsen yn har nei harsels ferneamde [[Despicable Me (franchise)#Spin-off-searje|''Despicable Me''-spin-off]], mei ûngelikense mar faak hilaryske gefolgen." Op [[Metacritic]], de wichtichste [[konkurrint]] fan Rotten Tomatoes, behellet ''Minions'' in goedkarringspersintaazje fan 56%, basearre op 35 resinsjes.

==Resultaat==
===Opbringst===
''Minions'' brocht yn 'e [[bioskopen]] yn 'e [[Feriene Steaten]] en [[Kanada]] [[$]]336,0&nbsp;miljoen op, en yn alle oare [[lannen en territoaria]] $823,4&nbsp;miljoen. Wrâldwiid kaam de [[opbringst (jild)|opbringst]] dêrmei út op $1.159,4&nbsp;miljoen, oftewol krapoan $1,2&nbsp;miljard. Ofset tsjin it [[budget]] fan $74&nbsp;miljoen betsjut dat in [[winst (ûndernimming)|winst]] fan $1.085,4&nbsp;miljoen, hoewol't dêr de mânske [[marketing]]kosten noch wol ôf moatte. Dêrmei wie ''Minions'' de op fjouwer nei meast opbringende film fan [[2015]] (nei ''[[Star Wars Episode VII: The Force Awakens]]'', ''[[Jurassic World (film)|Jurassic World]]'', ''[[Furious&nbsp;7]]'' en **'), de op twa nei meast opbringende animaasjefilm aller tiden (nei *[[Incredibles&nbsp;2]]* en *[[Frozen (film út 2013)|Frozen]]*) en de op tolve nei meast opbringende film aller tiden. It Amerikaanske tydskrift *[[Deadline Hollywood]]* berekkene de skjinne winst fan *Minions* op $502,3&nbsp;miljoen.

### Prizen
*Minions* wûn in People's Choice Award yn 'e kategory favorite famyljefilm. De film waard ek nominearre foar de People's Choice Award foar favorite stimakteur (Sandra Bullock), en foar de BAFTA, de Saturn Award en de Empire Award foar bêste animaasjefilm. Fierders waard *Minions* ek twaris nominearre foar in Kids' Choice Award.

## Keppelings om utens
*  Offisjele webside fan ''Minions''
*  Ynformaasje oer ''Minions'' yn 'e Internet Movie Database (IMDb)